Komission asetus (EY) N:o 916/2004, annettu 29 päivänä huhtikuuta 2004, yhteisön laivastopolitiikan soveltamista koskevista yksityiskohtaisista säännöistä annetun asetuksen (EY) N:o 1438/2003 muuttamisesta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi



Virallinen lehti nro L 163 , 30/04/2004 s. 0081 - 0082



Komission asetus (EY) N:o 916/2004, annettu 29 päivänä huhtikuuta 2004, yhteisön laivastopolitiikan soveltamista koskevista yksityiskohtaisista säännöistä annetun asetuksen (EY) N:o 1438/2003 muuttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 2 kohdan, sekä katsoo seuraavaa: (1) Koska Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymispäivä on 1 päivä toukokuuta 2004, komission asetuksen (EY) N:o 1438/2003 säännöksiin olisi tehtävä mukautuksia. (2) Asetus (EY) N:o 1438/2003 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1438/2003 seuraavasti: 1) Muutetaan 2 artikla seuraavasti: a) Lisätään 1 kohtaan alakohta seuraavasti:"Uusien jäsenvaltioiden osalta ilmaisulla 'GTa' tai 'valtiontuella laivastosta 31 päivän joulukuuta 2002 jälkeen poistettujen alusten kokonaisvetoisuus' tarkoitetaan valtiontuella laivastosta 1 päivän toukokuuta 2004 ja GTt:n laskentapäivän välisenä aikana poistettujen alusten kokonaisvetoisuutta;." b) Lisätään 4 kohtaan alakohta seuraavasti:"Uusien jäsenvaltioiden osalta ilmaisulla 'GT100' tai 'sellaisten yli 100 GT:n alusten kokonaisvetoisuus, jotka on lisätty laivastoon 31 päivän joulukuuta 2002 jälkeen myönnetyllä valtiontuella' tarkoitetaan sellaisten yli 100 GT:n alusten kokonaisvetoisuutta, jotka on lisätty laivastoon 1 päivän toukokuuta 2004 ja GTt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 30 päivän huhtikuuta 2004 jälkeen;." c) Lisätään 5 kohtaan alakohta seuraavasti:"Uusien jäsenvaltioiden osalta ilmaisulla 'kWa' tai 'valtiontuella laivastosta 31 päivän joulukuuta 2002 jälkeen poistettujen alusten kokonaiskoneteho' tarkoitetaan valtiontuella laivastosta 1 päivän toukokuuta 2004 ja kWt:n laskentapäivän välisenä aikana poistettujen alusten kokonaiskonetehoa;" d) Lisätään 6 kohtaan alakohta seuraavasti:"Uusien jäsenvaltioiden osalta ilmaisulla 'kW100' tai 'sellaisten yli 100 GT:n alusten kokonaiskoneteho, jotka on lisätty laivastoon 31 päivän joulukuuta 2002 jälkeen myönnetyllä valtiontuella' tarkoitetaan sellaisten yli 100 GT:n alusten kokonaiskonetehoa, jotka on lisätty laivastoon 1 päivän toukokuuta 2004 ja kWt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 30 päivän huhtikuuta 2004 jälkeen;" e) Lisätään 11 alakohta seuraavasti: "11. 11. 'uudet jäsenvaltiot' tarkoitetaan Tsekkiä, Viroa, Kyprosta, Latviaa, Liettuaa, Unkaria, Maltaa, Puolaa, Sloveniaa ja Slovakiaa" 2) Lisätään 6 a artikla seuraavasti: " 6 a artikla Uusien jäsenvaltioiden laivastojen kalastuskapasiteetti 1 päivänä toukokuuta 2004 Uusien jäsenvaltioiden osalta jäljempänä olevan 7 a artiklan soveltamiseksi vetoisuutena (GT04) ja konetehona (kW04) ilmoitettu kalastuskapasiteetti 1 päivänä toukokuuta 2004 määritellään ottaen liitteen III mukaisesti huomioon ne alusten lisäämiset, jotka perustuvat asianomaisen jäsenvaltion 1 päivää toukokuuta 2001 ja 30 huhtikuuta 2004 välisenä aikana tekemään hallinnolliseen päätökseen ja jotka toteutetaan kolmen vuoden kuluessa hallinnollisen päätöksen tekopäivästä." 3) Lisätään 7 a artikla seuraavasti: " 7 a artikla Laivastoon lisäysten ja laivastosta poistojen valvonta uusissa jäsenvaltioissa 1. Asetuksen (EY) N:o 2371/2002 13 artiklan noudattamiseksi kunkin uuden jäsenvaltion on varmistettava, että kalastuskapasiteetti vetoisuutena (GTt) ilmaistuna on minä tahansa ajankohtana enintään yhtä suuri kuin 1 päivän toukokuuta 2004 kalastuskapasiteetti (GT04), jota tarkistetaan: a) vähentämällä: i) valtiontuella 30 päivän huhtikuuta 2004 jälkeen laivastosta poistettavien alusten kokonaisvetoisuus (GTa ); ii) 35 prosenttia 30 päivän huhtikuuta 2004 jälkeen myönnetyllä valtiontuella laivastoon lisättävien yli 100 GT:n alusten kokonaisvetoisuudesta (GT100 ); b) ja lisäämällä: i) asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS ); ii) laivaston uudelleenmittaamisen tulos (Δ(GT-GRT)). Kunkin uuden jäsenvaltion on varmistettava, että seuraavaa kaavaa noudatetaan: GTt<= GT04 - GTa - 0.35 GT100 +GTS+ Ä(GT-GRT). 2. 2. Asetuksen (EY) N:o 2371/2002 13 artiklan noudattamiseksi kunkin uuden jäsenvaltion on varmistettava, että kalastuskapasiteetti konetehona (kWt) ilmaistuna on minä tahansa ajankohtana enintään yhtä suuri kuin 1 päivän toukokuuta 2004 kalastuskapasiteetti (kW04), jota tarkistetaan vähentämällä: a) valtiontuella 30 päivän huhtikuuta 2004 jälkeen laivastosta poistettavien alusten kokonaiskoneteho (kWa); b) 35 prosenttia 30 päivän huhtikuuta 2004 jälkeen myönnetyllä valtiontuella laivastoon lisättävien yli 100 GT:n alusten kokonaiskonetehosta (kW100). Kunkin uuden jäsenvaltion on varmistettava, että seuraavaa kaavaa noudatetaan: kWt<= kW04 - kWa - 0.35 kW100." 4) Lisätään liite III seuraavasti: "LIITE III SÄÄNNÖT VETOISUUTENA (GT04) JA KONETEHONA (KW04) ILMOITETUN KALASTUSKAPASITEETIN LASKEMISEKSI UUSIEN JÄSENVALTIOIDEN OSALTA Tässä liitteessä tarkoitetaan ilmaisulla: 1) "GTFR": laivaston vetoisuutena ilmoitettua kalastuskapasiteettia liittymispäivänä yhteisön kalastusalusrekisterin perusteella laskettuna; 2) "GT1": niiden alusten kokonaisvetoisuutta, jotka on lisätty laivastoon 1 päivän toukokuuta 2001 ja 30 huhtikuuta 2004 välisenä aikana tehdyn hallinnollisen päätöksen perusteella; 3) "kWFR": laivaston konetehona ilmoitettua kalastuskapasiteettia liittymispäivänä yhteisön kalastusalusrekisterin perusteella laskettuna; 4) "kW1": niiden alusten kokonaiskonetehoa, jotka on lisätty laivastoon 1 päivän toukokuuta 2001 ja 30 huhtikuuta 2004 välisenä aikana tehdyn hallinnollisen päätöksen perusteella; Edellä 6 a artiklassa määritelty laivaston vetoisuutena (GT04) ja konetehona (kW04) ilmoitettu kalastuskapasiteetti lasketaan seuraavan kaavan mukaisesti: GT04 = GTFR + GT1 kW04 = kWFR + kW1" 2 artikla Tämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 2004. Komission puolesta Franz Fischler Komission jäsen